Në mbështetje të nenit 12.2 pika C të Ligjit për Vetëqeverisjen Lokale nr.03/L-40,nenit 2.9 të Ligjit për Sigurinë në Komunikacionin rrugor nr.02/L-70 dhe nenit 2 të të njëjtit ligj nr.05/L-088,nenit 1 ,2 dhe 44 të Ligjit Nr.05/L-031 Për Procedurën e Përgjithshme Administrative, nenit 10 ,pika 3 të Statutit të Komunës, Kuvendi I Komunës së Klinës në mbledhjen e mbajtur më \_\_\_\_\_\_\_\_\_\_\_\_\_/2018,miratoi këtë:

**D R A F T - R R E G U LL O R E**

**PËR KUSHTET DHE MËNYRËN E BLLOKIMIT DHE ZHVENDOSJES SE AUTOMJETEVE**

1. **Dispozitat e Përgjithshme**

**Neni 1.**

Më këtë Rregullore përcaktohen kompetencat dhe kushtet për mbikëqyrje përkatësisht mënyra e bllokimit dhe zhvendosjes se automjeteve të ndaluara dhe te parkuara në kundërshtim më rregullat e komunikacionit në territorin e Komunës së Klinës.

**Neni 2.**

Mbikëqyrjen në kuptim të nenit paraprak e bën Policia e Kosovës përmes të njësitit të nivelit lokal, atij regjional dhe njësitet e tjera kompetente për mbarëvajtjen e komunikacionit si dhe Inspektori I komunikacionit I Komunës së Klinës.

**Neni 3.**

Bllokimin apo zhvendosjen e automjeteve të ndaluara dhe te parkuara në kundërshtim me rregullat e komunikacionit e bënë subjekti afarist personi juridik apo fizik I përzgjedhur nga Komuna mbi bazën e procedurave të prokurimit, në tekstin e mëtejmë operatori.

1. **Kushtet për ushtrimin e veprimtarisë për bllokim dhe zhvendosje të automjeteve.**

**Neni 4.**

Për ushtrimin e veprimtarisë për bllokimin apo zhvendosjen e automjeteve operatori është I obliguar të plotësojë kushtet e përgjithshme dhe atë:

* Dëshmia e regjistrimit dhe licencimit,
* Dëshmia e pronësisë se paku 2 (dy) automjeteve të destinuara për transport të automjeteve ”Merimangë”, që mundë të transportojë automjete deri në masë 2.500 kg.
* Dëshmia e pronësisë apo qiramarrjes të zyrave dhe lokacionit të përshtatshëm për transferim dhe ruajtje të automjeteve,
* Sigurimi I shërbimit 24 orë në ditë në javë si dhe rojën me kujdestari për pranim, ruajtje dhe dorëzim të automjeteve,
* Posedimi i së paku dhjetë bllokuesve të rrotave më ngjyrë të verdhë,
* Aparatin digjital për fotografim të automjetit në vendin në të cilin bllokohet apo vendi nga I cili zhvendoset,
* Sistemin funksional të radiolidhjes, dhe
* Numër të mjaftueshëm të personelit.

**Neni 5.**

Automjetet për ushtrimin e veprimtarisë në kuptim të kësaj rregulloreje, duhet t’i plotësojnë kushtet dhe atë të jenë:

* Të regjistruara,
* Të destinuara për transport të automjeteve,
* Në gjendje të rregullt teknike,
* Të ketë pajisje të parapara për ushtrimin e veprimtarisë përkatëse,
* Të kenë dritën rrotulluese me ngjyrë të verdhë të vendosur mbi automjet, dhe
* Të ketë shenjat identifikuese për ushtrimin e veprimtarisë përkatëse.

1. **Kushtet dhe mënyra e bllokimit dhe zhvendosjes së automjeteve.**

**Neni 6.**

Mbi bazën e konstatimit për ndalim apo parkim të automjetit në kundërshtim me rregullat e komunikacionit, zyrtarët e autorizuar sipas nenit 2 të kësaj rregulloreje, japin urdhëresë në formë të shkruar për bllokim apo zhvendosje të automjetit përkatës.

Automjetet në kuptim të paragrafit paraprak konsiderohen mjetet të cilat I bashkëngjitën automjetet për të cilat I bashkëngjitën automjetet përkatësisht rimorkiot dhe makinat e punës.

**Neni 7.**

**Urdhëresa për bllokim apo zhvendosje të automjetit përmban:**

* Nr. i urdhëresës,
* Datën,
* Kohën
* Emërtimin e rrugës,
* Markën e automjetit dhe numrin e targave,
* Përshkrimin i kundërvajtjes,
* Konstatimin për bllokim apo zhvendosje të automjetit,
* Të dhënat e urdhërdhënësit.

**Neni 8.**

Personi zyrtar pas konstatimit të kundërvajtjes, përmes radiolidhjes apo telefonit-celular, e informon operatorin I cili në afatin sa më të shkurtë shkon në vendin e ngjarjes dhe ndërmarr veprimet për bllokim apo zhvendosje të automjetit përkatës.

**Neni 9.**

**Operatori, në vendin e ngjarjes, është I obliguar të:**

* Merr urdhëresën në formë të shkruar për bllokim apo zhvendosje të automjetit,
* Fotografoji automjetin,
* Kontrollojë për dëmtime të mundshme dhe në rast të dëmtimeve të njëjtat fotografohen në mënyrë të qartë,
* Të evidentojë të gjitha të dhënat sipas nenit 7 të kësaj rregulloreje,
* Të përpilojë procesverbalin më të dhënat sipas këtij neni dhe të dhënat tjera eventuale si dhe procesverbalin ta nënshkruaj nga Urdhërdhënësi dhe personi I cili e benë bllokimin apo zhvendosjen e automjetit.

**Neni 10.**

Në rastet e bllokimit të automjetit, operatori është I obliguar qe në xhamin e përparmë të automjetit të vendosë etiketën me udhëzim se çfarë duhet të bëjë vozitësi për de bllokimin e automjetit.

Teksti I etiketës shtypet në gjuhet zyrtare të komunës.

**Neni 11.**

Procedura për bllokim apo zhvendosje të automjetit konsiderohet e filluar kur operatori e merr urdhëresën (përmes radiolidhjes apo telefonit-celularit)për të shkuar në vendin e ngjarjes.

Pronari apo shfrytëzuesi I automjetit të bllokuar nëse në afatin prej 24 orëve nuk kërkon debllokimin, automjeti zhvendoset në lokacionin e operatorit.

Në rastet nga paragrafi paraprak llogaritën shpenzimet përkatëse për bllokim dhe zhvendosje.

**Neni 12.**

Shpenzimet për debllokim apo zhvendosje I bartë pronari apo përkatësisht shfrytëzuesi I automjetit.

Cilësia e shfrytëzuesit të automjetit dëshmohet përmes autorizimit valid.

**Neni 13.**

Operatori është I obliguar qe automjetet e transferuara në lokacionin përkatës ti ruaji deri në dorëzim pronarit apo shfrytëzuesit të automjetit.

**Neni 14.**

Dëmet në automjete të shkarkuara me rastin e bllokimit, zhvendosjes apo gjatë qëndrimit në lokacionin e automjeteve I bartë operatori.

**Neni 15.**

Kundër urdhëresës për bllokim apo zhvendosje të automjetit nuk është e lejuar ankesa, por çështja është e ndërlidhur më ankesën në procedure për kundërvajtjen përkatëse.

Ankesa nuk e pezullon pagesën e shpenzimeve për bllokim apo zhvendosje të automjetit.

Operatori është I obliguar të kthejë shumën e paguar në rastet kur pronari apo shfrytëzuesi I automjetit, për rastin përkatës shpallet I pafajshëm në procedure për kundërvajtje.

**Neni 16.**

Automjeti I zhvendosur I cili nuk merret në afatin prej 2 (dy) muajve, për të cilin është I informuar pronari në mënyrë të rregullt, mbi bazën e vlerësimit të ekspertit gjyqësor caktohet vlera e automjetit dhe kur shpenzimet e zhvendosjes dhe ruajtjes e tejkalon shumën e vlerësuar të automjetit, Komuna dhe operatori e kane të drejtën e shitjes se automjetit përkatës përmes ankandit publik.

Komuna nuk merr kurrfarë obligimi për pagesë të qëndrimit të automjeteve në parkun e operatorit ekonomik në përjashtim të ndihmës administrative më rastin e ankandit të publikuar bashkërisht.

Shpenzimet e vlerësimit të ekspertit gjyqësor, sipas paragrafit paraprak, konsiderohen shpenzime të zhvendosjes dhe ruajtjes se automjetit.

**Neni 17.**

Për automjetin e braktisur I cili zhvendoset në lokacionin e operatorit, shpenzimet I bartë pronari apo shfrytëzuesi I fundit të automjetit sipas të dhënave të Ministrisë së punëve të brendshme, përkatësisht të Qendrës se regjistrimit të automjeteve.

Në rastet kur automjeti nuk merret në afatin prej 2(dy) muajve iniciohet dhe zhvillohet procedura sipas kushteve të parapara në nenin paraprak të kësaj Rregulloreje.

Policia ka obligim ndaj Komunës respektivisht ndaj Drejtorisë Për Financa, Ekonomi dhe Zhvillim, qe të raportoji për çdo 6 (gjashtë) muaji lidhur më numrin e automjeteve të bllokuara dhe të zhvendosura, për arsye të përcjelljes se gjendjes financiare të automjeteve që kompania ka obligime financiare ndaj Komunës sipas Marrëveshjes valide të determinuar mes Kompanisë dhe komunës pas zgjidhjes së kompanisë sipas procedurave të prokurimit.

Neni 18.

**Tarifat për bllokimin dhe zhvendosjen e automjeteve**

Për automjetin I cili bllokohet apo zhvendoset, tarifat janë si vijon:

* Bllokimi I automjetit brenda qytetit……………………………..20€,
* Zhvendosja e automjetit brenda qytetit……………………… 30€,
* Zhvendosja e kombibuesve dhe xhipeve……………………… ..40€,
* Bllokimi I kamionit dhe autobusit brenda qytetit………….. 30€,
* Zhvendosja e Kamionit dhe autobusit brenda qytetit…… .70€,
* Për bllokim dhe zhvendosje të automjetit nga zonat jashtë qytetit, përveç tarifës përkatëse, është edhe tarifa shtesë,
* Në vajtje…………………………………………………………………………0.25€,
* Në kthim………………………………………………………………………..0.50€,
* Në rast se pronari apo shfrytëzuesi I automjetit, kërkon lirimin e automjetit para se të arrijë automjeti për transferim………………………………………………..15€,
* Në rast se automjeti I zhvendosur nuk tërhiqet në afat prej 48 orëve për çdo 24 orë paguhet tarifa……………………………………………………………………………… .8€.

**Neni 19.**

Fletë pagesa për lirimin e automjetit të bllokuar apo të zhvendosur, përveç shumës se paguar përmban të dhënat për:

* Markën dhe tipin e automjetit,
* Numrin e tagrave,
* Emrin, mbiemrin dhe numrin e letërnjoftimit të pronarit apo shfrytëzuesit,
* Datën e bllokimit apo zhvendosjes dhe datën e lirimit të automjetit.

1. **Zbatimi I Rregullores**

**Neni 20.**

Drejtoria e Shërbimeve Publike, Emergjente, është përgjegjëse për mbikëqyrjen, menaxhimin dhe mbarëvajtjen e punëve në përmbushjen e obligimeve të operatorit konform dispozitave të kësaj Rregullore, Policia e Kosovës dhe inspektorati kompetent.

Drejtoria e cekur në këtë nen, në funksion të mbarëvajtjes së punëve mundë të nxjerr udhëzime përkatëse të cilat janë të obliguara për operatorin.

Drejtoria e Financave, Ekonomisë dhe Zhvillimit, ka obligim që të përcjell anën financiare të kompanisë në bazë të LMFPP.

**Neni 21**

Për të gjitha çështjet tjera, të cilat nuk janë paraparë më ketë Rregullore, do të zbatohen dispozitat tjera të cilat janë në fuqi dhe të cilat vijnë nga niveli Qendror.

**Neni 22.**

Përgjegjësia dhe të drejtat e Komunës dhe operatorit, më afërsisht caktohen me kontratë të veçantë, pas procedurave ligjore të prokurimit.

Rregullorja hyn në fuqi më ditën e miratimit, përkatësisht ditën e vlerësimit të ligjshmërisë nga niveli Qendror.

**K U V E N D I I K O M U N Ë S**

**01.Nr.\_\_\_\_\_\_\_\_\_\_\_\_\_/2018.**

**K l I n ë,\_\_\_\_\_\_\_\_\_\_\_\_\_\_\_\_\_/2018**

**K r y e s u e s i,**

**Fadil Gashi.**